**Donatorska akcija za kupnju programa Ply Attention**

Kako bi pomogli učenicima koji imaju teškoća u koncentraciji, pažnji, zapamćivanju, ponašanju uzrokovanih zbog disfunkcije mozga, bilo bi jako korisno imati neurokognitivni program za vježbanje navedenih vještina.

U našoj školi imamo u jednom razredu 2-3 učenika sa navedenim teškoćama. Trenutno bi taj program bio od izuzetne koristi učeniku koji polazi 2. razred i koji ima izrazite teškoće u koncentraciji i pažnji i teškoće sa spektra autizma , a koristio bi i ostalim učenicima.

Neurokognitivni program Play Attention (u paketu 6 osnovnih igara) vježba i unapređuje navedene vještine po principu neurofeedback (povratnih informacija ) moždanih impulsa i rezultata vježbi .

Program (vježbe) se instaliraju na kompjuter i putem uređaja koji se stavlja na nadlakticu korisnika, odašilju se moždani impulsi . Na osnovu toga se regulira težina zadatka za svakog pojedinog korisnika a od razine koncentracije i pažnje ovise rezultati igre. Pri tome nema kontakta putem tipkovnice nego samo putem vida .Djeca uče na zabavan i interesantan način.

Zastupnik tog programa američke firme Neurotech je Udruga „Buđenje za ADHD syndrom u Zagrebu, koja radi i edukacije za djelatnike škole.

Play Attention koriste djeca kao i odrasli, stim da je od velike pomoći u školskom uzrastu kada je pažnja i koncentracija **uvjet** učenja.

U Hrvatskoj su taj edukacijski program uvele 20 osnovnih škola i 5 posebnih ustanova. Rezultati u tim školama pokazuju veliki napredak u razvoju navedenih vještina.

 Cijena programa (24 000,00 kn ) premašuje naša financijska sredstva za didaktički materijal pa Vas molimo da dijelom donirate iznos za Play Attention programa.

18.5.2022. je regionalna Konferencija u organizaciji udruge Vitezovi osmeha iz Novog Sada u kojoj će sudjelovati panelisti iz Slovenie, BiH-e, Srbije, Makedonije i Hrvatska pod nazivom Integracija i inkluzija- izazovi u odgojno -obrazovnom procesu.

Konferencije su humanitarnog karaktera i ovaj put sredtsva će biti uplaćena za kupnju programa Ply Attention. Na konferenciji će sudjelovati i edukacijska rehabilitatorica, Nevzeta Zdunić s temom Uloga pomoćnika u nastavi u redovnoj osnovnoj školi.

Zhvaljujemo Udruzi Vitezovo osmeha na prikupljenim sredstvima.

Pozivamo Vas da svojim prilozima pomognete u kupnji ovog korisnog programa, pod sloganom: **Kad se male ruke slože, sve se može!**

U prilogu iskustvo u radu i benefitima programa u Logopedskom kabinetu „Jezičak“.

U Svetom Ivanu Žabnu, 10.5.2022.

Nevzeta Zdunić,stručni surdnik,

edukacijski rehabilitator